Lumelauasõit 2006. aasta taliolümpiamängudel
Lumelauasõit 2006. aasta taliolümpiamängudel toimus 12.–23. veebruarini Alta Val di Susas. Alta Val di Susa lähistele Bardonecchiasse rajatud võistluskeskus asub 1312 m kõrgusel merepinnast, kus on kaks teineteisest umbes 3 km kaugusel asuvat nõlva, mille vahel voolab Dora Melezet jõgi. Neist ühele on rajatud 130 m pikkune rennisõidu võistluspaik ja teisel selguvad medalite võitjad paralleelsuurslaalomis. Pealtvaatajaid mahub võistlust jälgima üle 7500. Piirkonnas on üle 140 km laskumisnõlvu ning umbes 20 rada murdmaasuusatamiseks.